
REFERAT


Spatiul cu alta destinatie decat aceea de locuinta din Timisoara, Str. Dacilor nr. 13, situat la parterul si subsolul imobilului, compus din 5 incaperi cu suprafata utila totala de 121,00 m.p., inscris in Cartea Funciara nr. 1 Timisoara, nr. top. 5637 , proprietatea Primariei Municipiului Timisoara, a fost  inchiriat prin contractul de inchiriere nr. 1399/2003, pe perioada 26.08.2003 – 26.08.2008 la Organizatia Nationala pentru Apararea Drepturilor Omului, cu destinatia de sediu organizatie.

Imobilul din Timisoara, Str. Dacilor nr. 13 nu este revendicat in baza Legii nr. 10/2001.


Organizatia Nationala pentru Apararea Drepturilor Omului prin cererea inregistrata la Primaria Municipiului Timisoara cu nr. D82008 – 001996/04.08.2008 solicita prelungirea contractului de inchiriere nr. 1399/2003, modificat prin actul aditional nr. 1/10.01.2006, pentru spatiul cu alta destinatie decat aceea de locuinta din Timisoara, Str. Dacilor nr. 13.

In sedinta din data de 25.09.2008 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara, infiintata prin HCLMT nr. 351/29.07.2008, s-a avizat favorabil intocmirea unui nou contract de inchiriere cu Organizatia Nationala pentru Apararea Drepturilor Omului, pentru spatiul din Timisoara, str. Dacilor nr. 13, pe o perioada de 5 ani, cu destinatia de sediu organizatie. 

Avand in vedere cele prezentate, 





             P R O P U N E M
Emiterea unei Hotărîri de Consiliu Local care să aprobe incheierea unui nou contract de inchiriere pentru spatiul cu alta destinatie decat aceea de locuinta din Timisoara, Str. Dacilor nr. 13, situat la parterul si subsolul imobilului, compus din 5 incaperi, cu suprafata utila totala de 121,00 m.p., inscris in Cartea Funciara nr. 1 Timisoara, nr. top. 5637 , proprietatea Primariei Municipiului Timisoara, cu Organizatia Nationala pentru Apararea Drepturilor Omului, pe o perioada de 5 ani, cu destinatia de sediu organizatie.

